L 333/60 Jurnalul Oficial al Uniunii Europene 17.12.2010 DECIZIA COMISIEI din 16 decembrie 2010 de modificare a Deciziei 2003/322/CE cu privire la unele specii de păsări necrofage din Italia și Grecia care pot fi hrănite cu anumite produse secundare de origine animală [notificată cu numărul C(2010) 8988] (Numai textele în limbile bulgară, franceză, greacă, italiană, portugheză și spaniolă sunt autentice) (Text cu relevanță pentru SEE) (2010/780/UE) COMISIA EUROPEANĂ, având în vedere Tratatul privind funcţionarea Uniunii Europene, având în vedere Regulamentul (CE) nr. 1774/2002 al Parla- mentului European și al Consiliului din 3 octombrie 2002 de stabilire a normelor sanitare privind subprodusele de origine animală care nu sunt destinate consumului uman (!), în special articolul 23 alineatul (2) litera (d), întrucât: (1) Decizia 2003/322/CE a Comisiei din 12 mai 2003 de punere în aplicare a Regulamentului (CE) nr. 1774/2002 al Parlamentului European și al Consiliului în ceea ce priveşte hrănirea unor specii de păsări necrofage cu anumite materiale de categoria 1 (?) stabileşte condițiile pentru autorizarea de către anumite state membre a hrănirii unor specii de păsări necrofage pe cale de dispariție sau protejate. (2) Decizia menționată anterior enumeră statele membre autorizate să utilizeze această posibilitate, speciile de păsări necrofage care pot fi hrănite cu materiale de categoria 1 și normele de aplicare pe baza cărora se poate realiza hrănirea. (3) Grecia și Italia au prezentat solicitări de extindere a listei speciilor de pe teritoriile lor respective care pot fi hrănite cu materiale de categoria 1. Cele două țări au oferit informații satisfăcătoare privind prezența acestor specii pe teritoriile lor respective. (4) Hrănirea speciilor incluse pe listă cu carcase de animale ar trebui realizată în continuare în conformitate cu normele de aplicare prevăzute de Decizia 2003/322/CE. Aceste norme au fost adoptate, în interesul biodiversității, ținându-se cont de modurile speciale de hrănire a unor specii pe cale de dispariție sau protejate, în habitatul lor natural. Totuşi, hrănirea cu carcase, în conformitate cu aceste norme, nu reprezintă un mijloc alternativ de eliminare a acestora, în temeiul Regulamentului (CE) nr. 1774/2002. () JO L 273, 10.10.2002, p. 1. () JO L 117, 13.5.2003, p. 32. (5)  Prin urmare, Decizia 2003/322/CE ar trebui modificată în consecință. (6)  Măsurile prevăzute în prezenta decizie sunt conforme cu avizul Comitetului permanent pentru lanţul alimentar şi sănătatea animală, ADOPTĂ PREZENTA DECIZIE: Articolul 1 Partea A din anexa la Decizia 2003/322/CE se modifică după cum urmează: 1, Litera (a) se înlocuieşte cu următorul text: „(a) în cazul Greciei: vulturul sur (Gyps fulvus), vulturul bărbos (Gypaetus barbatus), vulturul pleșuv (Aegypius monachus), hoitarul (Neophron percnopterus), acvila de munte (Aquila chrysaetos), acvila de câmp (Aguila heliaca), codalbul (Haliaeetus albicilla) și gaia neagră (Milvus migrans);”. 2. Litera (d) se înlocuieşte cu următorul text: „(d) în cazul ltaliei: vulturul bărbos (Gypaetus barbatus), vulturul pleşuv (Aegypius monachus), hoitarul (Neophron percnopterus), vulturul sur (Gyps fulvus), acvila de munte (Aquila chrysaetos), gaia neagră (Milvus migrans) și gaia roşie (Milvus milvus);”. Articolul 2 Prezenta decizie se adresează Republicii Bulgaria, Republicii Elene, Regatului Spaniei, Republicii Franceze, Republicii Italiene, Republicii Cipru și Republicii Portugheze. Adoptată la Bruxelles, 16 decembrie 2010. Pentru Comisie John DALLI Membru al Comisiei